Govor otvorenja Hrvatskih svjetskih igara 2023.
Poštovane Hrvatice i Hrvati,

Drage naše sugrađanke i sugrađani,

Dragi sudionici Hrvatskih svjetskih igara,

Osobito mi je zadovoljstvo što Vas mogu pozdraviti u ime Hrvatskog svjetskog kongresa.

Stoga, dopustite mi da posebno pozdravim: ………

Koristim ovu prigodu i zahvaljujem svima koji su nam omogućili da V. Hrvatske svjetske igre budu realizirane po treći put u Zagrebu. A posebno Vladi Republike Hrvatske, Ministarstvu sporta i turizma i Središnjem državnom uredu za Hrvate izvan Republike Hrvatske kao najznačajnijem pokroviteljima igara.

Hvala našim partnerima i sponzorima: Gradu Zagrebu, Hrvatskoj turističkoj zajednici, Hrvatskom olimpijskom odboru, Hrvatskoj gospodarskoj komori, Hrvatskoj matici iseljenika, Hrvatska radiotelevizija, Maraska, Zadarska županija, Međimurska županija, Turistička zajednica Zadarske županije, Turistička zajednica grada Zagreba i Veleučilište Bernays

hvala i našim suorganizatorima Organizatorima bez granica

Pozdravljam vas večeras na ovim jubilarnim hrvatskim sportskim amaterskim igrama koje se održavaju 5. put.

Otvaranje Igara uvijek je čast i velika odgovornost. To je nešto što očekujemo i iščekujemo, kako u gradu Zagrebu, tako i u ostatku Hrvatske. Zadovoljstvo mi je da nakon šest godina u kojima se igre nisu održavale, ove godine  imamo  još veće i ljepše.

Ovakva međunarodna natjecanja, kao što su HSI,  u mnogobrojnim športovima i disciplinama koja se održavaju svake četvrte godine imaju velik turistički potencijal.

Sport i turizam najčešći su načini provođenja slobodnog vremena, pa su ove igre važne u međusobnom upoznavanja Hrvata diljem svijeta.  

Izbor grada domaćina isključivo je pravo HSK-a. To nam je dodatno zadovoljstvo jer je u ovom gradu rođen Franjo Bučar, otac hrvatskoga sporta. Lik ovog rođenog Zagrepčanina stalno  je prisutan kad je riječ o temeljima hrvatskoga tjelesnoga odgoja  i modernog sporta.

U večerašnjoj noći glavnu riječ predajmo plemenitoj snazi sporta, zaboravimo na svakodnevne brige i uživajmo u druženju.

Ovoliki odaziv mladih ljudi veseli me posebno.

Neka još dugo žive naše Hrvatske svjetske Igre. Neka živi Zagreb. Neka živi hrvatski narod gdje god se nalazio.

Završio bi ovaj govor stihovima Augusta Šenoe, a koji su posvećeni gradu Zagrebu. Iako su napisane  prije više od 150 godina i dalje su divni.

August Šenoa: Zagrebu

Povrh starog Griča brdaKao junak lijep i mlad,
Smjele glave, čela tvrda,Slavni stoji Zagreb-grad;

Glas Hrvatstva,Doziv bratstva:
Preni mi se, rode oj!Tko tu klikô ne bi:
Slava, slava tebi,Zagreb-grade divni moj!

Dopustit ću da njegove riječi govore same za sebe.

Hvala lijepa. Dobro nam došli!

Hrvatsko 21. stoljeće